《梦中作》
宋代·严羽

少小尚奇节，无意缚圭组。远游江海閒，登高屡怀古。

前朝英雄江，约略皆可睹。将军策单马，谈笑有荆楚。

高视蔑袁曹，气已盖寰宇。天未豁壮图，人空坐崩沮。

丈夫生一世，成败固有主。要非儓儗人，未死名已腐。

夫何千载后，亦忝趋大府。主人敬爱客，开宴临长浦。

高论极兴亡，历览穷川渚。殷勤芳草赠，窈窕邯郸舞。

愧无登楼作，一旦滥推许。怀哉挥此觞，别路如风雨。

作者简介：严羽，南宋诗论家、诗人。字丹丘，一字仪卿，自号沧浪逋客，世称严沧浪。邵武莒溪（今福建省邵武市莒溪）人。生卒年不详，据其诗推知主要生活于理宗在位期间，至度宗即位时仍在世。一生未曾出仕，大半隐居在家乡，与同宗严仁、严参齐名，号“三严”；又与严肃、严参等8人，号“九严”。严羽论诗推重汉魏盛唐、号召学古，所著《沧浪诗话》名重于世，被誉为宋、元、明、清四朝诗话第一人。